د میدان وردګو ولایت دایمیر داد ولسوالۍ کې د افغانی سرې میاشتې ټولنې د پېژندګلوۍ په موخه ناسته تر سره شوه! نن پنجشنبه د روان ۱۴۴۵ سپوږمیز کال د محرم الحرام میاشتې ۳۱مه نېټه، د افغانی سرې میاشتې ټولنې د خپرونو او عامه اړیکو ریاست په لارښونه، د میدان وردګ سرې میاشتې ټولنې رییس ښاغلی! مولوی عبدالقدوس «عمر» تر څارنې لاندې، د خپرونو او عامه اړیکو د مدیر لخوا د یاد ولایت په دایمیر داد ولسوالۍ کې د افغانی سرې میاشتې ټولنې د پېژندګلوۍ په موخه ناسته تر سره شوه، چې په یاده ناسته کې علماؤ، دولتی چارواکو، د معارف او صحت عامې استازو، د کلیو نماینده ګانو او عام وګړو ګډون درلود، ناسته د یو تن ګډونوال قاری سید ګل پادشاه «سادات» لخوا د قرآن کریم په مبارکو ایاتونو پیل شوه، چې ورورسته د خپرونو او عامه اړیکو د مدیر لخوا د جلسې ګډونوالو ته د ناستې اجنډا وړاندې شوه، په لومړیو کې د ولسوالۍ په استازیتوب ښاغلی! همت الله «شمس» د افغانی سرې میاشتې ټولنې لخوا په سیمه کې د کړو فعالیتونو د یادونې سربېره ستاینه وکړه او زیاته یې کړه، چې یادې ټولنې تر ټولو د مخه د پېښې پر مهال تر دوی ځان ور رسولی او د دوی غوښتنو ته یې ځواب ویلی دی، وروسته د میدان وردګو ولایت سرې میاشتې ټولنې د خپرونو او عامه اړیکو د مدیر لخوا د افغانی سرې میاشتې ټولنې د پېژند ګلوۍ په موخه د یادې ټولنې په تاریخچه، نښان پېژندنه، اووه ګونو اصولو سربېره د افغانی سرې میاشتې ټولنې ځینې پرګرامونه او د هغه فعالیتونه، چې په سیمه کې یې لری لکه: د پېښو اداره او د هغه فعالیت، لومړیو روغتیایی مرستو اداره او د هغه فعالیت؛ همدا رنګه رضاکاران، سیستم عضویت، مرستون او ولایتی مجامع ګډونوالو ته ور وپېژندل شول، د ناستې ګډونوالو د یادې ټولنې د پرګرامونو او فعالتیونو د پېژندنې وروسته خوښی څرګنده کړه او زیاته یې کړه، چې تل به د دغه ټولنې ملاتړ کوو، په وروستیو کې یاده ناسته د قاری سیدګل پادشاه «سادات» په اختتامیه دعا پای ته ورسېده. 09:10 PM حسیب الله م ن میدان وردګ 09:14 PM 09:14 PM